stanford-oval/wikipedia huggingface dataset:
John Carlson
Ura > Seuraura

Carlson aloitti jääkiekon viisivuotiaana lajia pelanneen isän avustuksella. Hän kävi lukion Cathedral High Schoolissa Indianapolisissa, jonka jälkeen hän pelasi vuodet 2005–2007 AJHL-joukkue New Jersey Rocketsissa. Siellä viimeisellä kaudellaan 2006–2007 Carlson voitti tehopisteillä 12+38=50 liigan puolustajien pistepörssin ja joukkueen sisäisen pistepörssin voiton. Kauden päätteeksi Carlson valittiin liigan parhaaksi hyökkääväksi puolustajaksi.
Carlson pelasi kauden 2007–2008 USHL-joukkue Indiana Icessa, jossa oli jo esiintynyt edellisellä kaudella kahdessa ottelussa. Hän oli tehoilla 12+31=43 liigan toiseksi tehokkain puolustaja Blake Kesselin jälkeen. Kauden päätteeksi Carlson valittiin liigan tulokkaiden tähdistökentälliseen ja toiseen tähdistökentälliseen.
Washington Capitals varasi Carlsonin ensimmäisellä kierroksella 27. pelaajana NHL:n varaustilaisuudessa 2008. Hän teki marraskuussa 2008 kolmivuotisen tulokassopimuksen Capitalsin kanssa. Carlson pelasi kuitenkin kauden 2008–2009 OHL-joukkue London Knightsissa. Hän teki tehot 16+60=76 ja valittiin liigan toiseen tähdistökentälliseen sekä tulokkaiden tähdistökentälliseen. Carlson voitti myös sarjan tulokkaiden syöttöpörssin 60 syötöllään. Hän pelasi kevätkauden Capitalsin farmijoukkue Hershey Bearsissa ja voitti AHL:n mestaruuden Calder Cupin.
Kauden 2009–2010 Carlson aloitti Bearsissa, mutta nousi nopeasti Capitalsin vakiokokoonpanoon. Hän teki NHL-debyyttinsä 20. marraskuuta 2009 Montreal Canadiensia vastaan. Carlson teki NHL-uransa avausmaalin 25. maaliskuuta 2010 Carolina Hurricanesin Manny Legacéa vastaan. Hän pelasi kauden aikana myös AHL:n tähdistöottelussa. Carlson teki Capitalsissa 22 runkosarjaottelussa tehot 1+5=6 ja seitsemässä playoff-ottelussa tehot 1+3=4, joilla hän jakoi joukkueen puolustajien sisäisen pistepörssin voiton Tom Potin kanssa. Carlson pelasi kevään 2010 NHL:n pudotuspeleissä isoja minuutteja ja oli ennakkoluulottomalla pelillään Capitalsin parhaita puolustajia huolimatta yllätystappiosta Canadiensia vastaan. Capitalsin pudottua hän edusti Bearsia loppukauden ja voitti Calder Cupin toisen kerran peräkkäin. Carlson teki finaalisarjan ratkaisumaalin kuudennessa ottelussa Texas Starsia vastaan. Hänet valittiin AHL:n tulokkaiden tähdistökentälliseen.
Kausi 2010–2011 oli Carlsonille tulokaskausi NHL:ssä, ja tämä toi hänelle 82 runkosarjaottelussa tehot 7+30=37, joilla hän oli joukkueen tehokkain puolustaja. Carlson valittiin kauden päätteeksi liigan tulokkaiden tähdistökentälliseen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2010 | jääkiekko |  |
Carlson oli ratkaisemassa alle 20-vuotiaiden maailmanmestaruutta vuonna 2010, sillä hän teki loppuottelussa Kanadaa vastaan Yhdysvaltojen jatkoajalla syntyneen 6-5-voittomaalin. Carlson valittiin turnauksen tähdistökentälliseen. Hän oli kolmella osumallaan puolustajien parhaita maalintekijöitä Kanadan Alex Pietrangelon, Suomen Jyri Niemen ja joukkuetoveri Matt Donovanin kanssa.
Aiheesta muualla

Kuvia tai muita tiedostoja aiheesta John Carlson Wikimedia Commonsissa
John Carlson AHL-joukkue Hershey Bearsin paidassa tammikuussa 2010.
Lyypekin rauha

Rauhansopimuksen kansilehti. Huomaa päivämäärä, joka on merkitty sekä gregoriaanisen (12.5.) että juliaanisen (22.5.) ajanlaskun mukaan.
Lyypekin rauha solmittiin 12. toukokuuta 1629 Tanskan ja Katolisen liigan välillä. Se lopetti Tanskan osallistumisen kolmikymmenvuotiseen sotaan, johon se oli liittynyt vuonna 1625. Vastineeksi Tanska sai takaisin saksalaisten miehittämät alueet Jyllannissa. Tanska onnistui saamaan itselleen edulliset rauhanehdot voimakkaan laivastonsa ansiosta sekä antamalla vihollisen ymmärtää, että voisi solmia liiton Ruotsin kanssa.
Luis Pérez Rodríguez

| Luis Pérez Rodríguez |
| --- | --- |

Henkilötiedot
Syntynyt: 16. kesäkuuta 1974 (ikä 50)
Kansalaisuus:   Espanja
Pyöräilijä
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1995–1999 2000 2001 2002–2003 2003–2006 2007:  ONCE Vitalicio Seguros Festina Team Coast Cofidis Andalucia-Cajasur
Suurimmat voitot
 Espanjan ympäriajo, 2 etappia 
 Tiedot päivitetty: 30. lokakuuta 2007 
Luis Pérez Rodríguez (s. 16. kesäkuuta 1974 Torrelaguna) on entinen espanjalainen maantiepyöräilijä, joka päätti uransa kauden 2007 jälkeen. Hän voitti uransa aikana kaksi etappia Espanjan ympäriajossa.
Saavutukset

Espanjan ympäriajo:
2001 kokonaiskilpailun 14.
2002 toinen etapeilla 9 ja 16, kolmas etapilla 8
2003 kokonaiskilpailun kymmenes, etapin 2 voitto
2004 kokonaiskilpailun yhdeksäs, kolmas etapilla 14
2006 kokonaiskilpailun kymmenes
2007 kokonaiskilpailun 18., voitto etapilla 18
Katalonian ympäriajo:
2002 kokonaiskilpailun kolmas
Asturian ympäriajo:
1997 mäkikilpailun voitto
Clasica Alcobendas:
2003 mäkikilpailun voitto
2007 kokonaiskilpailun ja etapin 1 voitto
Lynette Wagg

Lynette Ann Wagg (s. 5. kesäkuuta 1939) on australialainen meloja. Wagg osallistui Tokion olympialaisiin 1964 Margaret Buckin kanssa 500 metrin kajakkikaksikoissa, ja pari sijoittui kisassa yhdeksänneksi.
Lyypekin tuomiokirkko

Lyypekin tuomiokirkon tornit.
Lyypekin tuomiokirkko (saks. Lübecker Dom) on suuri tiilinen kirkkorakennus Lyypekin kaupungissa, Saksassa. Se rakennettiin alun perin vuosina 1173–1230 romaaniseen tyyliin, mutta muutettiin goottilaista arkkitehtuuria mukailevaksi vuosina 1266–1355.
Vuonna 1942, toisen maailmansodan ilmapommituksissa, kirkko vaurioitui merkittävästi. Se kuitenkin myöhemmin rakennettiin uudelleen, valmistuen vuonna 1982.
Jari Sedergren

Jari Sedergren (s. 1959 Kajaani) on suomalainen valtiotieteiden tohtori, elokuva- ja televisiotutkimuksen dosentti ja elokuvaan sekä historiaan erikoistunut tutkija. Hän on työskennellyt vuodesta 2003 erikoistutkijana Kansallisessa audiovisuaalisessa instituutissa.
Elämä ja ura

Sedergren valmistui valtiotieteiden maisteriksi 1991, lisensiaatiksi 1996  ja valtiotieteiden tohtoriksi poliittisesta historiasta 1999 Helsingin yliopistosta. Väitöskirja käsitteli poliittista elokuvasensuuria Suomessa 1939–1947. Sedergren toimi vuosina 1996–1998 tutkijana ja erikoistutkijana professori Hannu Salmen johtamassa Suomen Akatemian ”Kriisi, kritiikki, konsensus” -hankkeessa. Hankkeen yhteydessä julkaistiin myös kolmen kirjoittajan yhteisteos Kriisi, kritiikki, konsensus. Elokuva ja suomalainen yhteiskunta. Vuosina 2000–2001 Sedergren työskenteli tutkijatohtorina professori Seppo Hentilän johtamassa ”Kylmä sota” -hankkeessa.
Sedergren oli Suomen kansallisfilmografian toimituskunnan jäsen vuosina 2003–2006. Sinä aikana ilmestyivät osat 11 ja 12. Hän oli toimituskunnan jäsen myös Kansallisessa audiovisuaalisen arkiston lähdejulkaisuissa Talvisodan katsaukset (2-dvd, Kava & Finnkino 2007), Jatkosodan katsaukset I: Hyökkäävät kamerat (4-dvd, Kava & Finnkino 2008) ja Jatkosodan katsaukset II: Kamerat asemissa (4-dvd, Kava & Finnkino 2009).[lähde? ]
Vuonna 2006 Sedergren julkaisi laajan tutkimuksen toisen maailmansodan jälkeen valtiollistetusta elokuvasensuurista Suomessa. Yhdessä Ilkka Kippolan kanssa kirjoitettu Suomen dokumentti- ja lyhytelokuvan historia neljältä ensi vuosikymmeneltä ilmestyi vuonna 2009. Toinen osa vuosilta 1944–1989 ilmestyi lokakuussa 2015.
Sedergren on internetissä ilmestyvän Ennen & Nyt – Historian tietosanomien perustajajäsen ja sen alkuvuosien päätoimittaja 2001–2004, minkä jälkeen hän on jatkanut lehden toimittajana. Sedergren on luennoinut ja julkaissut kymmeniä tieteellisiä ja populaaritieteellisiä artikkeleita erikoisalueistaan sensuurista, elokuvasensuurista, propagandasta, nationalismista ja suomalaisesta elokuvasta sekä dokumenttielokuvasta.
Aiemmin Sedergren on toiminut aktiivisesti Historiallisessa Yhdistyksessä (muun muassa puheenjohtajana vuosina 2001–2002) ja Suomen elokuvatutkimuksen seurassa. Hän on ollut DocPoint -dokumenttielokuvafestivaalia järjestävän yhdistyksen hallituksen jäsen (2002–2013) ja puheenjohtaja (2004–2008). Usean Valtion elokuvalautakuntakauden jälkeen Sedergren oli kuvaohjelmien ikärajavalituksia käsittelevän kuvaohjelmalautakunnan jäsen vuoden 2013 loppuun.[lähde? ]
Kirjat

Filmi poikki... Poliittinen elokuvasensuuri Suomessa 1939–1947.  (Väitöskirja)  Helsinki:  Suomen Historiallinen Seura, 1999.  ISBN 951-710-103-1.
Ari Kivimäki, Mervi Pantti, Jari Sedergren (toim. Hannu Salmi): Kriisi, kritiikki, konsensus. Elokuva ja suomalainen yhteiskunta.  Turku:  Turun yliopisto, 1999.  ISBN 951-29-1533-2.
Sakari Toiviainen ym. (toim.): Suomen kansallisfilmografia 11. Vuosien 1991-1995 suomalaiset kokoillan elokuvat.  Helsinki:  Suomen elokuva-arkisto/Edita, 2004.  ISBN 951-37-3969-4.
Sakari Toiviainen ym. (toim.): Suomen kansallisfilmografia 12. Vuosien 1996-2000 suomalaiset kokoillan elokuvat.  Helsinki:  Suomen elokuva-arkisto/Edita, 2005.  ISBN 951-37-3970-8.
Taistelu elokuvasensuurista. Valtiollisen elokuvatarkastuksen historia 1946–2006.  Helsinki:  Suomalaisen Kirjallisuuden Seura, 2006.  ISBN 951-746-812-1.
Sedergren, Jari & Kippola, Ilkka: Dokumentin ytimessä. Suomalaisen dokumentti- ja lyhytelokuvan historia 1904–1944.  Helsinki:  Suomalaisen Kirjallisuuden Seura, 2009.  ISBN 978-952-222-106-3.
Sedergren, Jari & Kippola, Ilkka: Dokumentin utopiat. Suomalaisen dokumenttielokuvan historia 1944–89.  Helsinki:  Suomalaisen Kirjallisuuden Seura, 2015.  ISBN 978-952-222-400-2.
Aiheesta muualla

Jari Sedergrenin blogi
Jari Sedergrenin elokuvaesittelyjä kokoava blogi
Jari Sedergrenin Helsingin historiaan liittyvä blogi
Lynetteholmen

Lynetteholmenin visualisointi vuodelta 2018.
Lynetteholmen on ehdotettu uusi Keinotekoinen saari Kööpenhaminassa  Refshaleøenin pohjoispuolella. Hankkeen esittelivät pääministeri Lars Løkke Rasmussen ja muut lehdistötilaisuuden yhteydessä 5.10.2018. Saaren odotetaan tarjoavan asuntoja 35 000 ihmiselle ja pidemmällä aikavälillä yhtä monta työpaikkaa. Se auttaa myös suojelemaan Kööpenhaminaa merenpinnan nousulta. Keinotekoinen saari rakennetaan muiden hankkeiden ylijäämämaasta. Rakennustyöt on tarkoitus aloittaa vuonna 2035 ja saada valmiiksi vuonna 2070. Hankkeen yhteydessä Kööpenhaminan metroon suunnitellaan uutta linjaa (vaihtoehtoisesti M4:n jatkoa).
Lust for Life (Lana Del Reyn albumi)

| Lust For Life Lana Del Rey |
| --- | --- | --- |

Studioalbumin tiedot
 Julkaistu: 21. heinäkuuta 2017
 Tuottaja(t): Lana Del Rey, Rick Nowels, Kieron Menzies, Dean Reid, Benny Blanco, Boi-1da, Emile Haynie, Tim Larcombe, Sean Ono Lennon, Metro Boomin, Jahaan Sweet
 Tyylilaji: Pop, Alt-pop, Trap
 Kesto: 72.08
 Levy-yhtiö: Interscope, Polydor
Listasijoitukset
  3.
Lana Del Reyn muut studioalbumit
| Honeymoon 2015 | Lust For Life 2017 | Norman Fucking Rockwell 2019 |
Lust for Life on yhdysvaltalaisen laulaja-lauluntekijä Lana Del Reyn viides studioalbumi, joka julkaistiin 21. heinäkuuta vuonna 2017 Polydor ja Interscope levy-yhtiöiden kautta.
Lust for Life sisältää tuotantoa Grantin aiemmilta yhteistyökumppaneilta Rick Nowelsilta, Kieron Menziesiltä ja Emile Haynieltä. Hän työskentelee myös ensimmäistä kertaa tuottajien Boi-1dan, Max Martin, Benny Blanco ja Metro Boomin kanssa. Albumilla vierailevat myös The Weeknd, ASAP Rocky, Stevie Nicks, Sean Lennon ja Playboi Carti.
Kappaleet

Love – 4.32
Lust for Life – 4.02 (feat. The Weeknd)
13 Beaches – 4.55
Cherry – 3.00
White Mustang – 2.44
Summer Bummer – 4.20 (feat. ASAP Rocky & Playboi Carti)
Groupie Love – 4.24 (feat. ASAP Rocky)
In My Feelings – 3.58
Coachella – Woodstock in My Mind – 4.18
God Bless America – and All the Beautiful Women in It – 4.36
When the World Was at War We Kept Dancing – 4.35
Beautiful People Beautiful Problems – 4.13 (feat. Stevie Nicks)
Tomorrow Never Came – 5.07 (feat. Sean Ono Lennon)
Heroin – 5.55
Change – 5.21
Get Free – 5.34
Arvostelut

Soundi:
Luettelo Massachusettsin piirikunnista

Massachusettsin piirikunnat
Barnstablen piirikunnan oikeustalo.
Tämä on luettelo Massachusettsin yhteisön piirikunnista. Massachusettsissa on 14 piirikuntaa.
| Piirikunta | Hallintokeskus | Perustettu | Väkiluku   (2020) | Pinta-ala |
| --- | --- | --- | --- | --- |
| Barnstablen piirikunta | Barnstable | 1685 | 228 996 | 3 381 km² |
| Berkshiren piirikunta | Pittsfield | 1761 | 129 026 | 2 451 km² |
| Bristolin piirikunta | Taunton | 1685 | 579 200 | 1 790 km² |
| Dukesin piirikunta | Edgartown | 1695 | 20 600 | 1 272 km² |
| Essexin piirikunta | Salem ja Lawrence | 1643 | 809 829 | 2 146 km² |
| Franklinin piirikunta | Greenfield | 1811 | 71 029 | 1 877 km² |
| Hampdenin piirikunta | Springfield | 1812 | 465 825 | 1 413 km² |
| Hampshiren piirikunta | Northampton | 1662 | 162 308 | 1 413 km² |
| Middlesexin piirikunta | Cambridge ja Lowell | 1643 | 1 632 002 | 2 195 km² |
| Nantucketin piirikunta | Nantucket | 1695 | 14 255 | 986 km² |
| Norfolkin piirikunta | Dedham | 1793 | 725 981 | 1 150 km² |
| Plymouthin piirikunta | Plymouth ja Brockton | 1685 | 530 819 | 2 832 km² |
| Suffolkin piirikunta | Boston | 1643 | 797 936 | 311 km² |
| Worcesterin piirikunta | Worcester ja Fitchburg | 1731 | 862 111 | 4 090 km² |
Aiheesta muualla

Kuvia tai muita tiedostoja aiheesta Luettelo Massachusettsin piirikunnista Wikimedia Commonsissa
Lämpiö

Palkintojenjakotilaisuus Münchenin Volkstheaterin lämpiössä.
Lämpiö on teatterin, konserttisalin tai elokuvateatterin oleskelutila salin lähistöllä, jossa yleisö voi oleskella esityksen väliajalla ja nauttia virvokkeita. Tilassa voidaan myös järjestää tapahtumia.
Teattereissa on yleensä myös taiteilijoiden lämpiö.
Aiheesta muualla

Kuvia tai muita tiedostoja aiheesta Lämpiö Wikimedia Commonsissa
Luis Pérez Companc

| Luís Pérez Companc |
| --- | --- |
 Luís Pérez Companc vuonna 2006.
Henkilötiedot
Syntynyt: 2. tammikuuta 1972 (ikä 52) Buenos Aires, Argentiina
Kansalaisuus:   Argentiina
WRC-ura
Aktiivivuodet:  2001–2008
Entiset tallit:  Bozian Racing, Ford, Stobart, Munchi's
Kilpailuja:  30
Maailmanmestaruuksia:  0
Voittoja:  0
Palkintosijoja:  0
MM-pisteitä:  9
Ensimmäinen kilpailu:  Argentiinan ralli 2001
Viimeinen kilpailu:  Suomen ralli 2008
Luís Pérez Companc (s. 2. tammikuuta 1972 Buenos Aires) on argentiinalainen moottoriurheilija ja entinen MM-tason ralliautoilija. Hän kilpaili rallin MM-sarjassa vuosina 2001–2008 saavuttaen yhdeksän MM-pistettä.
Vuonna 2005 Perez Companc voitti Argentiinan rallisarjan mestaruuden. Rata-autoiluun siirryttyään hän kilpaili vuosina 2008-09 FIA GT Championship-sarjassa. Pérez Companc on osallistunut myös Le Mansin 24 tunnin ajoon kolmesti, vuosina 2009, 2010 ja 2012.
Hänen veljensä Pablo Pérez Companc on myös kilpa-autoilija.
Rallin MM-sarjan tulokset

(Tulosselitteet)
| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Luis Pérez Companc | Mitsubishi Lancer Evo VI | MON   | SWE   | POR   | ESP   | ARG 13 | CYP   | GRE   | KEN   | FIN   | NZL   | ITA   | FRA   | AUS   | GBR   |  |  | 0 | NC |
| 2002 | Luis Pérez Companc | Mitsubishi Lancer Evo VII | MON   | SWE   | FRA   | ESP   | CYP Kesk. | ARG Kesk. | GRE   | KEN   | FIN   | GER   | ITA   | NZL   | AUS   | GBR   |  |  | 0 | NC |
| 2003 | Luis Pérez Companc | Mitsubishi Lancer Evo VII | MON   | SWE   | TUR   | NZL   | ARG Kesk. | GRE   | CYP   | GER   | FIN   | AUS   | ITA   | FRA   | ESP   | GBR   |  |  | 0 | NC |
| 2004 | Bozian Racing | Peugeot 206 WRC | MON   | SWE   | MEX Kesk. | NZL   | CYP Kesk. | GRE   | TUR   | ARG 6 | FIN   | GER   | JPN   | GBR   | ITA Kesk. | FRA   | ESP   | AUS   | 3 | 23. |
| 2005 | BP Ford World Rally Team | Ford Focus RS WRC 04 | MON   | SWE   | MEX   | NZL Kesk. | ITA   | CYP   | TUR   | GRE   | ARG 14 | FIN   | GER   | GBR   | JPN   | FRA   | ESP   | AUS   | 0 | NC |
| 2006 | Stobart VK Ford Rally Team | Ford Focus RS WRC 04 | MON   | SWE 23 | MEX 12 | ESP   | FRA   | ARG 9 | ITA 12 | GRE   | GER   | FIN   |  | CYP 14 | TUR   |  |  |  | 2 | 26. |
| 2006 | Stobart VK Ford Rally Team | Ford Focus RS WRC 06 |  |  |  |  |  |  |  |  |  |  | JPN 11 |  |  | AUS 22 | NZL 7 | GBR   | 2 | 26. |
| 2007 | Munchi’s Ford World Rally Team | Ford Focus RS WRC 06 | MON   | SWE 15 | NOR   | MEX 19 | POR   | ARG 28 | ITA Kesk. | GRE 11 | FIN 11 | GER   | NZL 23 | ESP Kesk. | FRA   | JPN 5 | IRE   | GBR Kesk. | 4 | 16. |
| 2008 | Munchi’s Ford World Rally Team | Ford Focus RS WRC 07 | MON   | SWE   | MEX   | ARG Kesk. | JOR   | ITA   | GRE   | TUR   | FIN Kesk. | GER   | NZL   | ESP   | FRA   | JPN   | GBR   |  | 0 | NC |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lukumuisti

EPROM -muisti
Lukumuisti eli ROM (lyhenne sanoista Read Only Memory) on suoritinta käyttävän laitteen, esimerkiksi tietokoneen pysyväismuisti, johon ei voi tehdä muutoksia normaalikäytön aikana. Sen tiedot säilyvät silloinkin, kun koneesta kytketään virta pois. Varsinaisen, tehtaalla ohjelmoitavan, ROM:n tilalla on usein ohjelmoitava PROM, EPROM, EEPROM tai Flash-muisti, joista nykyään käytetään yleensä viimeksi mainittua.
Lukumuistia käytetään automaatiossa, tietokoneissa ja sulautetuissa järjestelmissä (esimerkiksi pesukoneet ja auton lukkiintumattomat jarrut).
ROM sisältää yleensä ohjelman, jolla laitteisto alustetaan ja mahdollinen käyttöjärjestelmä ladataan. Joissakin tietokoneissa ROM sisältää myös käyttöjärjestelmän, jolloin sitä ei tarvitse erikseen ladata massamuistilaitteelta.
Aidon ROM:n sisältöä ei pysty muuttamaan, mutta nykyisin käytetään tämän sijaan usein Flash-piirejä, joiden sisältöä pystyy vaihtamaan ohjelmallisesti. Tietokoneen laitteistoasetukset tallennetaan nykyisissä tietokoneissa yleensä paristovarmennettuun SRAM-muistiin[lähde? ].
Historia

Varhaiset 1960-luvulla julkaistut ROM-muistit olivat hitaita valmistaa ja tilanne parantui kun käyttäjän ohjelmoimat PROM-muistit saapuivat.
Ensimmäiset ROM-muistit vaativat kustomoidun maskin metallilinkkien naarmuttamiseksi tiettyihin diodeihin. 1970-luvulla julkaistut PROM-muistit ohjelmoitiin ulkoisen ohjelmointilaitteen avulla, joka "poltti" linkit. Vuonna 1971 julkaistiin useita kertoja käytettävät EPROM-muistit, jotka voitiin pyyhkiä ultraviolettivalolla.
Lukumuistit IBM PC-koneissa

IBM PC -yhteensopivien tietokoneiden ROM:ssa on BIOS-ohjelma (lyhenne sanoista Basic Input/Output System), joka sisältää määritykset siitä, kuinka esimerkiksi levyasemia, näyttöä ja virhetilanteita käsitellään. Tavallisesti ROM-BIOS sisältää myös Setup-ohjelman, jolla voidaan määritellä tietokoneen alku- ja laitteistoasetukset. Näitä asetuksia voi muuttaa Setup-ohjelmassa, joka täytyy käynnistää tietokoneen alustusvaiheessa. Monilla tietokoneiden lisäkorteilla on omat BIOS-piirinsä, joiden sisältämä ohjelmakoodi toimii varsinaisen BIOS-ohjelman jatkeena.
Javier Arizmendi

| 0 | 1 | 2 |
| --- | --- | --- |

Henkilötiedot
Koko nimi: Ángel Javier Arizmendi de Lucas
Syntymäaika: 3. maaliskuuta 1984 (ikä 40)
Syntymäpaikka: Madrid, Madrid, Espanja
Pelipaikka: hyökkääjä
Pituus: 190 senttimetriä
Seurat
| Vuodet | Seura | O (M) |
| 2003–2004 2004–2006 2004–2005 2006–2007 2007–2008 2008–2010 2010–2012 2011 2012– | Atlético Madrid B Atlético Madrid → Racing Santander (laina) Deportivo Valencia Zaragoza Getafe → Neuchâtel Xamax (laina) Mallorca | 27 (11) 5 (0) 22 (3) 50 (7) 30 (1) 69 (14) 22 (2) 13 (4) 0 (0) |
Maajoukkue
| 2007 | Espanja | 1 (0) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2012.
Ángel Javier Arizmendi de Lucas (s. 3. maaliskuuta 1984 Madrid, Madridin maakunta, Espanja) on espanjalainen jalkapalloilija. Hän edusti Espanjan korkeimmalla sarjatasolla Primera Divisiónissa useita eri seuroja ja voitti Espanjan cupin Valencian joukkueessa vuonna 2008. Hän oli pelipaikaltaan hyökkääjä.
Seurajoukkueura

Arizmendi on Atlético Madridin kasvatti ja debytoi seuran edustusjoukkueessa 15. helmikuuta 2004 Barcelonaa vastaan. Kauden 2004–2005 hän pelasi lainassa Racing Santanderissa. Kaudeksi 2005–2006 Arizmendi palasi takaisin Atléticoon, mutta pelasi vain yhden ottelun, ja tammikuussa 2006 hänet myytiin Deportivo La Coruñaan. Kauden 2007–2008 alla Arizmendi siirtyi viisivuotisella sopimuksella Valenciaan.
12. elokuuta 2008 Arizmendi siirtyi 4 miljoonan euron siirtosummalla Real Zaragozaan kuusivuotisella sopimuksella. Hän kuului ensimmäisellä kaudellaan joukkueen runkopelaajiin ja viimeisteli 38 ottelussa yhdeksän maalia.
30. kesäkuuta 2010 Arizmendi teki kuusivuotisen sopimuksen madridilaisseura Getafen kanssa. Kaudeksi 2011–2012 hänet lainattiin sveitsiläiseen Neuchâtel Xamaxiin, jota valmensi hänelle jo Deportivosta tuttu Joaquín Caparrós. Arizmendi palasi Getafeen kuitenkin jo tammikuussa 2012 sveitsiläisseuran ajauduttua talousvaikeuksiin ja lopulta konkurssiin.
Maajoukkueura

Arizmendi oli mukana vuoden 2003 nuorten maailmanmestaruuskilpailuissa ja ratkaisi Kanadaa vastaan pelatun puolivälieräottelun Espanjan hyväksi jatkoaikamaalillaan tultuaan vaihdosta kentälle 10 minuuttia aiemmin. Ensiesiintymisensä Espanjan A-maajoukkueessa Arizmendi teki harjoitusottelussa Englantia vastaan 7. helmikuuta 2007.
Aiheesta muualla

Javier Arizmendin tilastot BDFutbol-sivustolla (englanniksi)
Lukumäärämitta

Lukumäärämitta tai laskurimitta on mitta, joka kertoo joukon alkioiden lukumäärän. Lukumäärämitta toimii lähinnä yksinkertaisena esimerkkinä mitasta, mutta sen avulla voidaan myös tutkia sarjateoriaa mittateorian perustulosten avulla.
Määritelmä

Jos X on joukko, niin lukumäärämitta on kuvaus  \mu :{\mathcal {P}}(X)\rightarrow [0,+\infty ], jolle
missä merkintä |A| tarkoittaa äärellisen joukon alkioiden lukumäärää eli mahtavuutta. Lukumäärämitta toteuttaa mitan ehdot.
Yhteyksiä

Lukumäärämitalla on yhteys Diracin mittaan: jos  A\subset X, niin
Lukumäärämitta yhtyy myös nollaulotteiseen Hausdorffin mittaan:
Lukumäärämittaa voidaan hyödyntää sarjateoriassa. Jos perusavaruus X on numeroituva, eli voimme kirjoittaa  X=\{x_{i}:i\in \mathbb {N} \}, niin lukumäärämitan integraali palautuu tavalliseksi sarjaksi: jos  f:X\rightarrow \mathbb {R} , niin lukumäärämittaa vastaava mittaintegraali
Tällöin myös funktion f lukumäärämittaintegroituvuus palautuu kysymykseen siitä suppeneeko edellä oleva sarja itseisesti.
Tämän tiedon avulla voimme osoittaa niin sanotun Hölderin epäyhtälön sarjoille käyttämällä  L^{p}-normien vastaavaa Hölderin epäyhtälöä.